Diari Oficial de la Generalitat Valenciana


Sumari del DOGV 5161, del 23-12-2005 (2005/13054)

Informació pública de l'alternativa tècnica de programa per al desenvolupament del sector industrial número 5 d'esta localitat.
-------------------------------------------------------------------------------------------------------------------------------

### Dades del document

Número de DOGV
:   5161

Data del DOGV
:   23-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13215


Organisme emissor
:   Ajuntament de Losa del Obispo

Tipus de document
:   Anunci

Informació pública de l'alternativa tècnica de programa per al desenvolupament del sector industrial número 5 d'esta localitat. [2005/Q13896]
  
L'Ajuntament de Losa del Obispo, mitjançant este anunci i en aplicació del que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, comunica que, en data 12 de desembre de 2005, s'ha acordat sotmetre a informació pública l'alternativa tècnica de programa d'actuació integrada formulada per la mercantil Urbe Construcciones y Obras Públicas, SL, a fi d'emprendre la urbanització del sector urbanitzable industrial número 5 d'este terme municipal. Està prevista la gestió indirecta d'este programa.
  
A través d'este edicte s'anuncia l'obertura d'un període d'informació pública de 20 dies, comptador des de l'endemà de la publicació en el Diari Oficial de la Generalitat Valenciana, pel que fa a la documentació redactada a este efecte per al desenvolupament de l'actuació urbanística esmentada, que consistix en memòria de programa, pla parcial, document d'homologació, estudi d'impacte ambiental, estudi de paisatge, estudi acústic i avantprojecte d'urbanització.
  
La documentació assenyalada estarà a la vista, durant el període indicat d'exposició pública, a les dependències de l'Ajuntament de la Losa del Obispo, on es podrà consultar, de dilluns a divendres, en horari d'oficina. Així mateix, es fa constar la possibilitat de consultar durant el mateix termini a l'ajuntament les actuacions derivades de la documentació dipositada a l'ajuntament i de presentar davant d'este, per a incorporar-les a les actuacions, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives, tot això segons el que disposa la Llei Reguladora de l'Activitat Urbanística.
  
El termini de 20 dies indicat s'ampliarà en uns altres 20 dies si, durant els 10 primers dies d'informació pública, qualsevol persona interessada es compromet a formular una alternativa tècnica en competència amb l'exposada, substancialment diferent d'esta, i en presta caució en la quantia que reglamentàriament es determine.
  
Les proposicions juridicoeconòmiques es presentaran al Registre General de l'ajuntament en plica tancada, dins dels cinc dies hàbils següents des del venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística. L'acte d'obertura de pliques se farà a l'ajuntament, el dia següent hàbil a la conclusió del termini per a la presentació. Durant els 10 dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i de l'adjudicació de l'execució.
  
Això no obstant, i de conformitat amb el que disposen els articles 58 i 59 de la Llei 30/1992, este anunci també es comunica a tots aquells titulars cadastrals o propietaris afectats que puguen resultar desconeguts, el lloc de notificació dels quals s'ignore o que, intentada esta, no s'haguera pogut practicar, així com a aquells les dades que figuren al Cadastre resulten errònies.
  
Cosa que es comunica als efectes oportuns.